จำได้ว่าเคยอ่านรีวิวขนมเปี้ยะร้านนี้จากรีวิวของคุณตูน (LunnyToon) แล้วอยากลองชิมดูบ้าง บังเอิญมาเดินซีคอนบางแคเห็นมาออกบูธเลยได้มีโอกาสซื้อชิม

ไส้ที่ซื้อคือ ไส้เผือก 2 ชิ้น, ไส้งาดำ, ไส้ถั่วแดง, ไส้ฟักทอง (ซื้อ 4 ชิ้น ฟรี 1 ชิ้น) ชิ้นละ 25 บาท รสชาติโดยรวมอร่อยค่ะ แป้งบางมาก ไส้แน่นเยอะดีไม่หวานเกินไป ตัวไส้ที่ได้ชิมอร่อยทุกไส้เลย แต่ที่ชอบที่สุดคือไส้เผือกและฟักทอง

มีโอกาสจะต้องลองให้ครบทุกไส้แน่นอน ร้านนี้จะไม่มีหน้าร้าน แต่จะออกเป็นบูธตามงานหรือขายตามตึกใหญ่ๆ ติดตามได้ที่ IG : eatmore_bakery